Eestiluoto

Eestiluoto (rts Estlotan, eesti keeli ka Järvsaar) on saar Soome lahes Uusimaa maakonnas Sipoo vallas. 

Saar paikneb Helsingi lähistel. Püsiühendus puudub, ent saare põhja- ja idarannal asuvad paadisadamad. Seal kasvavad  haisev jooksjarohi ja mitmeõiene kuutõverohi.

Esimene kaluritare rajati saarele XIX sajandi alguses. Sajandi lõpus kolis saarele Gustav Fredrik Liljeberg, kes oli abielus eestlannaga. Paljud Liljebergid tõid omale naise Eestist. Gustav Fredrik rajas saarele ka vaatetorni. Aastal 1918 aitasid saare elanikud valgetel Soomest Eestisse põgeneda, hiljem tegelti piirituseveoga. Aastal 1929 läks saar Soome kaitsejõudude valdusesse, seega ei saanud elanikud oma krunte välja osta, kuigi sõjaväega sõlmiti soodsad rendilepingud.f>

Teise maailmasõja ajal oli saar üks Eesti pagulaste Soome toimetamise tugipunkte. Saarele rajati tulejuhtimistorn, mis on veel säilinud. Sõja järel jäid erinevalt Pirttisaarist sealsed eestlased sinna elama, kuigi hiljem kujunesid nende kodud suvekodudeks ja püsiasustus kadus. Aastal 1974 ostis suurema osa saarest Helsingi linn. Aastani 2021 asus saare ilmavaatluspunkt, mida haldas Soome Meteoroloogiainstituut.

Viited 

Soome lahe saared
Soome saared